Správa zo zahraničnej pracovnej cesty
1.Účastník ZPC: Prof. Ing. Štefan Luby, DrSc.
2.  Zahraničná pracovná cesta: 6. 10. 2011, Belgicko, Brusel, Európska komisia
3.  Rámcový program pobytu: Účasť na 23. zasadnutí Programového výboru priority Bezpečnosť 7. RP
4. Stručný priebeh rokovaní, resp.  študijného pobytu:

Prerokovali sa rámcovo témy poslednej výzvy 7. RP, ktorá sa  vyhlási r. 2012 na rok 2013 - WP 13.
Bude k dispozícii 300 mil. €.
Témy:
-	Chemické, biologické, rádioaktívne, jadrové zbrane a explozívne látky s dôrazom na posledné, ktoré sú stále hlavným prostriedkom terorizmu.
-	Zdravotná bezpečnosť.
-	Pozemný transport.
-	Bezpečnosť energetickej infraštruktúry.
-	Bezpečnosť zásobovacích reťazcov.
-	Krízový manažment.
-	Kybernetická kriminalita a terorizmus.
-	Štandardizácia.
-	Radikalizácia médií.
Náplň sa bude spresňovať.

Projekty v téme Bezpečnosť s účasťou SR.
Kolektívy SR sú resp. boli zapojené v 10 projektoch z celkového počtu 124, počet účastí 11. 
Teraz sú zapojené  TU Košice, TU Žilina 2x, UK Bratislava, Ardaco a.s., Smartrends s.r.o., Žel. spoločnosť SR, UI SAV, MV SR, APVV SR.
 
Súčasná výzva na rok 2012 má uzávierku 23. 11. 2011.
Z analýzy konzorcií vyplýva značný podiel agentúr a centier, ktoré sa venujú analýzam a prognózam bezpečnosti. V SR sa periodicky vyhodnocuje vojensko-obranná bezpečnosť – séria Panoráma MO SR,  analýzam v oblasti civilnej bezpečnosti sa venuje menej pozornosti.
Je to námet pre  CE SAV Cesta.

Poučenie z 22.júla 2011, Oslo.
Nórska delegácia prezentovala priebeh útoku, pomalé reakcie polície, útočník mohol nerušene 1,5 hodiny masakrovať obyvateľstvo na ostrove Utoya, 69 obetí. Počet obetí odpálenia veľkej nálože vo vládnej štvrti bol iba 5, na ministerstvách bolo prítomných asi 10 % zamestnancov.
Negatívne reakcie obyvateľstva smerovali sprvu proti Moslimom. Ukazuje sa, že pravicový extremizmus treba brať už rovnako vážne ako fundamentalizmus.
Bude sa pritvrdzovať s ekonomickou krízou a klimatickou zmenou. 
Nórsko pritom v rokoch 2006 – 2011 financovalo veľký bezpečnostný program SAMRISK, orientovaný na bezpečnosť energetiky, vodných a telef. sietí a i. Na tento druh útoku nebolo pripravené.

Príprava podpory vedy a techniky v období 2014 až 2020.
EK forsíruje 65 mld. €, čo je viac ako súčasných 53 mld.  €, ale zrejme to iba kryje infláciu za 7 rokov. Iné časti rozpočtu EK budú klesať absolútne.
VaV sa delí na bloky
Excelentnosť (ERC, MC)
spoločenské výzvy, sem patrí aj bezpečnosť,
konkurencieschopnosť, priemysel, inovácie.

V 7. RP EK dodrží finančné záväzky, ale pre prípad stupňovania krízy sa platby môžu oneskorovať.
5.  Odporúčané závery:
Po vyladení pracovného plánu  WP 2013 organizovať s NCP informačný deň s cieľom prípravy ďalších projektov 7. RP v tejto priorite.
6.Prehľad prinesenej dokumentácie a miesto jej uloženia
Distribuoval sa dokument o projekte SAMRISK a prehľad riešených projektov.
7.Osobitne vyhodnotený očakávaný prínos ZPC
Podľa ostatnej analýzy APVV bola priorita Bezpečnosť v SR druhá najúspešnejšia po ICT, trend treba udržať aj v roku 2012.
8.    Spôsob zverejnenia výsledkov ZPC, prenos získaných informácií
Správa zo ZPC je zverejnená na www.minedu.sk
Dokumenty sú na vyžiadanie k dispozícii v neelektronickej forme. 
Súhlasím so zverejnením správy na internete
Správu vypracoval: Štefan Luby
Dátum: 8. 10. 2011
Správu schválil: 
 
Poznámka:
Správu zo ZPC je potrebné vypracovať do 10 dní od jej ukončenia a v papierovej aj elektronickej forme predložiť na Sekciu medzinárodnej spolupráce MŠVVŠ SR.